ועדת הכספים, כנסת 17, פרוטוקול מספר 898, 2008-09-23 11:20

יצחק וקנין: פנייה 407, ישראל ביתנו.

יצחק וקנין: מי בעד, רבותיי?

יצחק וקנין: מי נגד?

יצחק וקנין: פנייה 407 - אושרה פנייה 423.

יצחק וקנין: אין אף אחד פה כרגע.

יצחק וקנין: פניות 429-428, משק המים, תשתיות.

יצחק וקנין: יש פה רפרנט.

רפרנט משרד האוצר: מה שעושים פה זה בעצם עודפים מחויבים שעוד לא עברו.

רפרנט משרד האוצר: משק המים היה בסעיפים אחרים, איחדנו אותו.

רפרנט משרד האוצר: הוא היה בסעיפים בתשתיות, איחדנו אותו לרשות המים ונשאר שם עוד סכום מסוים של העברות פנימיות, מסעיף 54 לסעיף 41.

יצחק וקנין: מי בעד?

יצחק וקנין: מי נגד?

יצחק וקנין: הפנייה אושרה.

יצחק וקנין: פנייה 429-428 - אושרה פנייה 430.

רפרנט משרד האוצר: הפנייה הזו היא גם פנייה פנימית בתוך משק המים.

רפרנט משרד האוצר: במהלך הרפורמה במשק המים העירוני של התאגוד, אנחנו נותנים לתאגידים ולרשויות מענקים.

רפרנט משרד האוצר: פה מדובר על 5 מיליון שהולך למודיעין ועוד 5 מיליון לנתניה.

יצחק וקנין: מי בעד?

יצחק וקנין: מי נגד?

יצחק וקנין: הפנייה אושרה.

יצחק וקנין: פנייה 430 - אושרה פנייה 432-431 – תשתיות.

רפרנט משרד האוצר: הפנייה הזאת נועדה בעצם לתקצב חישובי שכר.

יצחק וקנין: מי בעד?

יצחק וקנין: מי נגד?

יצחק וקנין: הפנייה אושרה.

יצחק וקנין: פנייה 432-431 - אושרה פנייה 433 – תשתיות.

רפרנט משרד האוצר: הפנייה הזאת באה לתקצב פעילות של המכון הגיאולוגי והמכון לחקלאות ימית ופעילות ברפורמה---

שי חרמש: למה הורידו את זה מיחידת רעידות אדמה?

ראובן ריבלין: זה העניין של המכון הגיאולוגי.

יצחק וקנין: מי בעד?

יצחק וקנין: מי נגד?

יצחק וקנין: הפנייה אושרה.

יצחק וקנין: פנייה 433 - אושרה פנייה 434 – 437, גם המכון הגיאולוגי.

יצחק וקנין: זו לא אותה פנייה, הסכומים אחרים.

רפרנט משרד האוצר: בנוסף יש פה תקצוב של המכון הגיאולוגי ושל פרויקט איילים.

רפרנט משרד האוצר: פרויקט איילים זה כפר הסטודנטים בנגב.

שי חרמש: זה כבר לא כפר, זה ארבעה כפרים, זה גם דימונה, גם יכיני וגם לאשלים.

רפרנט משרד האוצר: כן.

שי חרמש: אלה חבר'ה שלומדים באוניברסיטת בן גוריון ועובדים בנגב.

שי חרמש: חלק מהם גרים היום בכפר סטודנטים בתוך דימונה, חלק במושב יכיני בעוטף עזה וחלק במושב אשלים, שם זה התחיל.

שי חרמש: הם נמצאים בתוך הנגב, הם נמצאים בתוך ההשכלה הגבוהה.

שי חרמש: אחד הדברים הכי יפים שיש לנו.

יצחק וקנין: מי בעד?

יצחק וקנין: מי נגד?

יצחק וקנין: הפנייה אושרה.

יצחק וקנין: פנייה 434 עד 437 - אושרה.

יצחק וקנין: פנייה 442 – משק המים.

רפרנט משרד האוצר: הפנייה הזאת זה בסכום קטן בהוצאה מותנית בהכנסה במכרז ברשות המים.

יצחק וקנין: מי בעד?

יצחק וקנין: מי נגד?

יצחק וקנין: הפנייה אושרה.

יצחק וקנין: פנייה 442 - אושרה פנייה 443 – טיפול באוטיסטים באוכלוסיית בני המיעוטים.

ניסן סלומינסקי: מה זה הפשרת רזרבה לבני מיעוטים?

רפרנט משרד האוצר: יש תוספת של בני מיעוטים שניתנת כל שנה לנציבות שירות המדינה, לכל משרדי הממשלה.

שי חרמש: אוטיסטים זה לא שר הרווחה?

רפרנט משרד האוצר: לא, החלק של משרד הרווחה זה החלק שמטפל במעונות, הטיפול הרפואי הוא במשרד הבריאות.

רפרנט משרד האוצר: בכל מקרה, זה ניתן בתקנה.

רפרנט משרד האוצר: .. אנחנו מפזרים את בני המיעוטים ליחידות השונות במשרד.

ראובן ריבלין: אני מוכרח לומר שאני לא מבין מה אתם יוצאים ולאן אתם הולכים?

ראובן ריבלין: מה הצורך פה בהעברות התקציביות?

רפרנט משרד האוצר: קודם כל יש פה שינויים פנימיים של משרד הבריאות בסכום 0.

רפרנט משרד האוצר: התוספות התקציביות שיש פה הן תקציביות לטיפול באוטיסטים בגלל גידול באוכלוסייה.

רפרנט משרד האוצר: זה דבר אחד.

רפרנט משרד האוצר: מינוס שני שאתם רואים, גידול התייעלות בבריאות, זה תוספת שניתנה בשנה שעברה לבריאות הציבור במסגרת הבטחה של ראש הממשלה והיא גם מפוזרת ללשכות הבריאות, אני מפזר אותם ליחידות השונות.

יצחק וקנין: מי בעד?

יצחק וקנין: מי נגד?

יצחק וקנין: הפנייה אושרה.

יצחק וקנין: פנייה 443 - אושרה פנייה 444, בריאות הנפש.

רפרנט משרד האוצר: זו פנייה טכנית.

ראובן ריבלין: לי לא ברורה עד הרגע ההעברה של משרד הבריאות, אני מוכרח לומר.

יצחק וקנין: ההעברה הקודמת 443?

ראובן ריבלין: כי פעמים רבות אנחנו רואים דברים ש---

יצחק וקנין: אולי נשמע הסבר.

יצחק וקנין: פנייה 443, אושרה אמנם, אבל חבר הכנסת ריבלין רוצה לשמוע הסבר.

ראובן ריבלין: אני לא מבין מה כל הפיצול הזה, כל ההעברות המשניות האלה ממקום למקום.

ראובן ריבלין: אני פשוט לא מבין.

רפרנטית משרד האוצר: אנחנו בעיקרון יוצאים עם איזה שהיא תבנית של תקנות שהיא בהרבה מאוד מובנים מיושנת.

רפרנטית משרד האוצר: אנחנו מבצעים תהליך של תכניות עבודת שמאושרות על ידי המנהל הכללי בסוף ינואר.

רפרנטית משרד האוצר: לצערי עד שעשינו את הפנייה, התחלפו לנו הנפשות הפועלות באגף התקציבים באוצר ואנחנו כבר שלושה או ארבעה חודשים מתקוטטים על להסביר להם את כל השינויים שכבר הוסדרו.

ראובן ריבלין: את יודעת למה אני מודאג?

ראובן ריבלין: כי כל פעם שאני רואה שיש איזה שהוא סעיף שבו אתם מדברים על שיקום ושילוב אנשים עם נכות נפשית בקהילה, זאת אומרת אתם באים אלינו ואומרים 'זה אוטיסטים' ואז באותו רגע אני מרים את ידי באופן אוטומטי ופתאום אני רואה שיש פה עוד עשרות דברים שבכלל לא קשורים לעניין הזה.

ראובן ריבלין: אני בטוח שהכל כשר, אין לי ספק, רק אני לא מבין.

רפרנטית משרד האוצר: לא, חבר הכנסת ריבלין, אני רוצה לומר שזה בסך הכל מבטא את ההשלמה של התאמת תכניות העבודה שהוכרו על ידי המנהל הכללי ממקורות התקציב.

רפרנטית משרד האוצר: לנו יש כספים בתקנות מסוימות שבהם אנחנו מקצים, כמו למשל באמת התקנה של ראש הממשלה שבסופו של יום, כדי לממש אותה, היא צריכה להיות בתקציב הלשכות, היא לא יכולה להישאר בתקנה כללית.

רפרנטית משרד האוצר: הנושא של האוטיסטים, לצערי, היה גידול, וזה אגב קיים בכל העולם המערבי---

ראובן ריבלין: זה הדבר היחידי שאת לא צריכה לתת תשובה.

רפרנטית משרד האוצר: זו פנייה מאוד מאוד גדולה.

רפרנטית משרד האוצר: בגדול, וכל השינויים הפנימיים זה התאמה לתכניות עבודה שאושרו על ידי המנהל הכללי.

יצחק וקנין: פנייה 444 – בריאות.

רפרנט משרד האוצר: זאת פנייה שהיא למעשה טכנית, בגלל שהרפורמה הביטוחית עדיין לא אושרה, אז מחזירים את הכסף לנטו.

יצחק וקנין: מי בעד?

יצחק וקנין: מי נגד?

יצחק וקנין: הפנייה אושרה.

יצחק וקנין: פנייה 444 – הפנייה אושרה אנחנו חוזרים לעמוד 7, הרפרנט הגיע, פנייה של המינהל.

רפרנט משרד האוצר: פנייה של המינהל, שינויים פנימיים בתקציב המינהל, בין היתר תקצוב של תשלומי רשויות הניקוז ותשלום ארנונה בגין נכסים שבניהול מינהל מקרקעי ישראל.

שי חרמש: רשויות הניקוז ומינהל מקרקעי ישראל זה לא סיפור אהבה, לא מהיום ולא מאתמול.

שי חרמש: לפני שנתיים כשהיה צריך להעביר את הכסף, לפני שהכל הופרט, הספיק להעביר חצי מהכסף.

שי חרמש: כששאלתי אותו למה הוא אמר 'זה מספיק, הם לא צריכים יותר'.

שי חרמש: השאלה היום לפי איזה מפתח אתם מעבירים היום לרשויות הניקוז את הכסף כי זה עניין קריטי.

שי חרמש: מחר אתה תמצא את זה בפרדיס בצפון, היו כבר נזקים של שיטפונות, כי רשות הניקוז לא תקבל ממינהל מקרקעי ישראל את הכסף שאתה מקבל וגם טיפול לחורף לא יהיה.

רפרנט משרד האוצר: היתה מחלוקת, לפני שנה לדעתי, באשר לסכומים שהמינהל חייב להעביר לרשויות הניקוז.

רפרנט משרד האוצר: יש חלוקה בין קרקע בתחום רשויות מקומיות ומחוץ לרשויות מקומיות והעמסה על בתי אב והעמסה על קרקע וכולי, היה ויכוח לגבי אישור בשטחים, שהובא למשנה ליועץ המשפטי לממשלה.

רפרנט משרד האוצר: סוכם שעד לתיקון החוק נמשיך לתקצב באותה מתכונת של שנים קודמות.

שי חרמש: החצי של מר אפרתי, או ה-100% שמגיע להם?

רפרנט משרד האוצר: לא, ה-100% שמגיע להם.

רפרנט משרד האוצר: זה מתואם עם רשויות הניקוז.

שי חרמש: חיים מעמק יזרעאל לא יהרוג אותי מחר?

רפרנט משרד האוצר: אני לא מכיר את האדון, אבל---

שי חרמש: אתם מקבלים תקצוב מלא על פי ה-100%.

רפרנט משרד האוצר: תקצוב מלא שמסוכם עם רשויות הניקוז.

יעקב ליצמן: המינהל משלם ארנונה, משרדי הממשלה לא משלמים.

רפרנט משרד האוצר: זה לא מבנים של המשרד עצמו, אלא נכסי רשות הפיתוח שהמינהל מנהל שם.

יעקב ליצמן: לא משנה, אבל למשל לשר הביטחון יש נכסים בתל אביב, הוא לא משלם, אז למה אתם משלמים?

יעקב ליצמן: מה הקריטריון כאן, מי משלם ומי לא משלם?

רפרנט משרד האוצר: אין קשר בין השניים.

רפרנט משרד האוצר: פה מדובר בנכסים שהם נכסי נפקדים שהועברו אלינו מרשות---

יעקב ליצמן: אדוני, אני שואל עוד פעם, פעם שלישית.

רפרנט משרד האוצר: אין לי תשובה לתת לך.

יעקב ליצמן: אז אין לך קריטריון.

יעקב ליצמן: תגיד לי מי ממשרדי משלם ארנונה ומי לא ואיך יכול להיות שחלק ממשרדי הממשלה, למשל בתל אביב ובמקומות אחרים, מסרבים לשלם ארנונה, ואיך יכול להיות פתאום שמינהל... אני רוצה שכולם ישלמו.

שי חרמש: הרב ליצמן, אתה מכיר את המושג עיר עולים?

יעקב ליצמן: לא.

שי חרמש: יש תקנות שאומרות את הדבר הבא, מקום שהיה בשנות החמישים עיר עולים, זאת אומרת שהיתה בו מעברה, מדינת ישראל צריכה לשלם ארנונה לרשות המקומית, ואז אתה יכול למצוא מקום, לדוגמה, על יד שדרות היתה עיר עולים, כי שדרות היתה מעברה, במקום סמוך אחר לא היתה מעברה, אז לשדרות משלמים, במקום הסמוך לא משלמים.

שי חרמש: זה המצב כרגע.

ראובן ריבלין: עיר עולים זאת עיר שכאשר הקיבוצים היו צריכים פועלים מסביב, הם היו אומרים 'תעבירו את עיר העולים', הם היו העובדים השחורים של הקיבוצים.

שי חרמש: היושב ראש, השלב הבא זה השד העדתי.

יעקב ליצמן: אני מוכן לתמוך גם, כי הרשויות המקומיות לא צריכות את הסיוע הזה, אבל אני חושב שאנחנו צריכים לשדר לאוצר ולרשויות ש---

שי חרמש: שצריך לשלם.

יצחק וקנין: רבותיי, מי בעד?

יצחק וקנין: מי נגד?

יצחק וקנין: הפנייה אושרה.

יצחק וקנין: הפנייה אושרה.

יצחק וקנין: 424, אין לנו רפרנט של משרד התעשייה והמסחר?

יצחק וקנין: כדאי שנעביר, זה מרכז השקעות, אסור לנו לעכב את זה.

שי חרמש: לא להעביר את זה, אבל אני רוצה ככה, יעלו ויבואו אנשי משרד האוצר בישיבה הבאה ויסבירו לנו את תעלוליהם עם ה-300 מיליון האלה, כי נכון לרגע זה, מפעל פולישק בניר יצחק לפני ארבע שנים קיבל אישור, עד לרגע זה עוד לא העבירו את הכסף---

יעקב ליצמן: חבר הכנסת חרמש, אנחנו כבר בסוף ספטמבר.

שי חרמש: פולישק מחכה ארבע שנים והולך להחליף את המכונות.

יצחק וקנין: אנחנו מדברים על פנייה 327.

שי חרמש: נאשר אותה כמובן.

יעקב ליצמן: על אף שאין רפרנט.

יצחק וקנין: 327 - מי בעד?

יצחק וקנין: התקנה אושרה מי נשאר?

יצחק וקנין: 423 ו-424.

יצחק וקנין: אין לנו רפרנט.

יצחק וקנין: מי בעד?

יצחק וקנין: מי נגד?

יעקב ליצמן: מה זה?

יצחק וקנין: משרד התעשייה, המסחר והתעסוקה, עסקים קטנים.

יצחק וקנין: פנייה 423, 424 - אושרה הישיבה נעולה.